पुलिस ने 12 घंटे के विशेष अभियान में 66 वांछित अपराधियों को गिरफ्तार किया है। ये कार्रवाई एसएसपी मनोज कुमार के निर्देश पर की गई। आपको बता दें कि एसएसपी मनोज कुमार ने सोमवार की रात 11 बजे से एक बजे तक सभी थानेदारों को अपने-अपने क्षेत्र में वॉन्टेड क्रिमिनल्स के खिलाफ विशेष अभियान चलाने के निर्देश दिये थे। जिसके बाद पुलिस ने वांछित अपराधियों के ठिकानों पर ताबड़तोड़ दबिश देकर 66 वांछित अपराधियों को गिरफ्तार करने में सफलता हासिल की है। एसएसपी ने सभी पुलिसकर्मियों को इस ऑपरेशन को पूरा करने के लिए यह निर्देश दिया था। एसएसपी मनोज कुमार की जिले में तैनाती के बाद से जिला में अपराध और अपराधियों पर लगाम कसने की कवायद जोरों पर है। इस विशेष अभियान के तहत गिरफ्तार आरोपी नक्सली, लुटेरे, डकैत, हत्यारे, महिलाओं से छेड़खानी करने वाले आरोपी शामिल हैं।